turjo4nis/wikipedia-bn-dump-20250701 huggingface dataset:
শ্রাদ্ধ

শ্রাদ্ধ () হল পূর্বপুরুষদের আত্মার শান্তির উদ্দেশ্যে এবং তাদের আশীর্বাদ কামনায় দান-ধ্যান ও অতিথিভোজন অনুষ্ঠান। হিন্দুধর্মে, পূর্বপুরুষদের, বিশেষ করে মৃত পিতামাতার প্রতি শ্রদ্ধা জানাতে এটি পালন করা হয়। ধারণাগতভাবে, এটি পিতামাতা ও পূর্বপুরুষদের প্রতি আন্তরিক কৃতজ্ঞতা প্রকাশ করার এবং তাদের শান্তির জন্য প্রার্থনা করার জন্য সাহায্য করার উপায়।

সাধারণত মৃত ব্যক্তির সন্তানরা কিংবা আত্মীয়-স্বজনরা এ অনুষ্ঠান পালন করে থাকে। অবশ্য ব্যক্তি নিজেও মৃত্যুর পূর্বে এ কাজ করে যেতে পারে। সন্ধ্যা দেওয়া যাবে কিন্তু পূজা দেওয়া যাবে না।

শ্রেণিবিভাগ 
শ্রাদ্ধ প্রধানত তিন প্রকার: আদ্যশ্রাদ্ধ, আভু্যদয়িক বা বৃদ্ধিশ্রাদ্ধ ও সপিণ্ডীকরণশ্রাদ্ধ। 
 আদ্যশ্রাদ্ধ: আদ্যশ্রাদ্ধ অশৌচান্তে মৃত ব্যক্তির উদ্দেশ্যে করণীয়। বর্ণভেদে হিন্দু পুরাণ মতে ব্রাহ্মণ বর্ণের ১০ দিন, ক্ষত্রিয় বর্ণের ১২ দিন, বৈশ্য বর্ণের ১৫ দিন ও শূদ্র বর্ণের ৩০ দিন অশৌচ বিধান নির্ধারণ আছে। মৃত ব্যক্তির পরিবারের লোকজন এ-কদিন ফল মুল, নিরামিষ এবং আতপ চাল, কাঁচকলা, ঘৃত, মধু দ্বারা হোব্বিস অন্ন খায়। রান্না করতে হয় দক্ষিণমুখী নতুন চুলায়। ঐ দিন পর্যন্ত পরনে ধুঁতি বা থান কাপড় থাকে আর উত্তরীয়/পৈতা। শেলাই করা কোনো কাপড় পরিধান করতে পারে না। অশৌচ চলা কালীন মাটিতে শয়ন করেন। এক আহার করেন। শ্রাদ্ধের আগের দিন মৃত ব্যক্তির পুত্ররা মাথার চুল ফেলে দেয় এবং শাস্ত্রীয় নিয়ম-কানুনসমূহ পালন করে। শ্রাদ্ধের দিন সামর্থ্য অনুযায়ী আত্মীয়-স্বজনসহ পাড়া-প্রতিবেশীদের নিমন্ত্রণ করে খাওয়ায়। নিকট অতীতে ধনী ব্যক্তিরা কয়েক হাজার পর্যন্ত লোককে খাওয়াত; বর্তমানে আর্থ-সামাজিক পরিবর্তনের কারণে সেই মানসিকতার পরিবর্তন ঘটেছে। শ্রাদ্ধ উপলক্ষে ব্রাহ্মণ ও আত্মীয়-স্বজনদের নানারকম দান-ধ্যানও করা হয়।
 বৃদ্ধিশ্রাদ্ধ: উপনয়ন, বিবাহ ইত্যাদি শুভকাজের পূর্বে পিতৃপুরুষের আশীর্বাদ কামনায় যে শ্রাদ্ধ করা হয়, তার নাম আভু্যদয়িক বা বৃদ্ধিশ্রাদ্ধ। 
 সপিণ্ডীকরণশ্রাদ্ধ: সপিণ্ডীকরণ শ্রাদ্ধ ব্যক্তির মৃত্যুর এক বছর পরে করা হয়।

এছাড়াও আরও কয়েক প্রকার শ্রাদ্ধ আছে। যেমন, মহালয়া প্রভৃতি বিশেষ হিন্দু আচার উপলক্ষে এবং বিশেষ তিথিতে কারও মৃত্যু হলে তার উদ্দেশ্যে যে শ্রাদ্ধ করা হয় তার নাম পার্বণশ্রাদ্ধ। একসঙ্গে মৃত ব্যক্তির উদ্দেশ্যে একোদ্দিষ্টশ্রাদ্ধ করা হয়। অম্বষ্টকা নামেও এক প্রকার শ্রাদ্ধ আছে; তবে এর প্রচলন কম।

আচার

অনুশীলনে, কর্তা (যে ব্যক্তি শ্রাদ্ধ করেন) শ্রাদ্ধের দিন ব্রাহ্মণদের বা পুরোহিতদের আমন্ত্রণ জানান, তাদের মধ্যে তার পিতামাতার দেবত্বের আহ্বান জানান, তাদের পূজা করেন এবং খাওয়ান; অগ্নি ও সোমাকে, যারা পূর্বপুরুষদের কাছে নৈবেদ্য প্রেরণ করেন, তাদের লালন-পালন করেন এবং রক্ষা করেন, তুষ্ট করে হোম সম্পাদন করে; এবং বিদেহী আত্মাদের নৈবেদ্য বা পিণ্ড অর্পণ করে। নৈবেদ্য তিনটি প্রজন্মের জন্য তৈরি করা হয় যেমন পিতা, পিতামহ ও প্রপিতামহ অথবা মাতা, মাতামহ ও প্রমাতামহ। কর্তা পুরোহিতের আতিথেয়তা প্রসারিত করে এবং তাদের দক্ষিণা দিয়ে অনুষ্ঠানটি শেষ করে। হিন্দুধর্মেও কাককে সম্মান করা হয় এবং শ্রাদ্ধের সময় কাককে খাবার বা পিণ্ড দেওয়ার প্রথা এখনও প্রচলিত আছে।

তথ্যসূত্র

উৎস 
 Shraaddha, R. K. Srikanta Kumaraswamy, IIT, Chennai. In the Kannada language
 ಆಶ್ವಲಾಯನ ಪಾರ್ವಣ ಶ್ರಾದ್ಧ ಚಂದ್ರಿಕಾ (Kannada language) by mundodu narayana bhatta, hayagreeva nagara, udupi 576 102
 Shraaddha Chandrika (english) by mundodu narayana bhat, viraja, hayagreeva nagara udupi 576 102

হিন্দু অনুষ্ঠান
মৃত্যু সম্পর্কিত হিন্দু আচার
মৃত্যু
সিমলা চুক্তি ১৯৭২

সিমলা চুক্তি ১৯৭২ সালে ভারত ও পাকিস্তানের মধ্যে সঙ্ঘটিত যুদ্ধের শেষে সম্পাদিত একটি শান্তিচুক্তি। ১৯৭১ সালের এ যুদ্ধে ছিল তিনটি পক্ষ: ভারত, পাকিস্তান ও মুক্তিবাহিনী। ১৯৭১-এ বাংলাদেশের মুক্তিযুদ্ধের সমাপ্তির মুখে ডিসেম্বর মাসে ভারত- পাকিস্তান যুদ্ধ শুরু হয়। পাকিস্তান সেনাবাহিনী ১৬ ডিসেম্বর আত্মসমর্পণ করে এবং যুদ্ধবন্দী হিসেবে তাদের নিরাপত্তা দেওয়া হয়। বাংলাদেশ যুদ্ধাপরাধী হিসেবে এদের বিচার করতে চেয়েছিল। ভারতের হেফাজত থেকে এদের মুক্তি এবং যুদ্ধবন্দি হিসেবে তাদের বিচার রহিতকরণ ছিল পাকিস্তান সরকারের জন্য একটি জরুরি বিষয়। অপরদিকে একটি শান্তিকামী জাতি হিসেবে ভারতের ভাবমূর্তি অক্ষুণ্ণ রাখতে পাকিস্তানের সঙ্গে স্বাভাবিক সম্পর্ক পুনঃপ্রতিষ্ঠা ছিল ভারতের জন্য খুবই জরুরি। এ প্রেক্ষাপটে পাকিস্তানের প্রধানমন্ত্রী জুলফিকার আলী ভুট্টো ও ভারতের প্রধানমন্ত্রী ইন্দিরা গান্ধী সিমলায় এক শীর্ষ বৈঠকে মিলিত হয়ে (২৮ জুন হতে ২ জুলাই ১৯৭২) দীর্ঘ আলোচনার পর একটি শান্তিচুক্তি স্বাক্ষর করেন। 
এই চুক্তিতে ভারত ও পাকিস্তান তাদের সকল বৈরিতার অবসান ঘটানো, জাতীয় ও আন্তর্জাতিক পর্যায়ে সকল ক্ষেত্রে বন্ধুত্ব ও সৌহার্দ্যপূর্ণ সম্পর্ক প্রতিষ্ঠা এবং ১৯৭১ সালের ১৭ ডিসেম্বর পর্যন্ত জম্মু ও কাশ্মীরে বিরাজমান স্থিতাবস্থা পুনঃস্থাপনের অঙ্গীকার ব্যক্ত করে। এই চুক্তির অধীনে ভারত সকল যুদ্ধবন্দিকে বিনাবিচারে পাকিস্তানে ফেরত পাঠায়। ভারত পাকিস্তানের সঙ্গে আরও একটি ‘সার্বিক সমঝোতা’ করে, যা সন্ধির দলিলে উল্লিখিত হয় নি। এতে ছিল পাকিস্তান কর্তৃক বাংলাদেশকে কূটনৈতিক স্বীকৃতি প্রদান এবং বাংলাদেশ ও পাকিস্তান গমণেচ্ছু নাগরিকদের ফিরিয়ে নেওয়ার লক্ষ্যে সংলাপ শুরুর ব্যবস্থা।

চুক্তির মধ্যে ছিল, ৭১-এর যুদ্ধের পর কাশ্মীরে দু'দেশের নিয়ন্ত্রণ রেখা উভয়পক্ষ মেনে নেবে৷ বলপ্রয়োগ থেকে বিরত থাকবে দু'দেশের সেনাবাহিনী৷ শেষে এই নিয়ন্ত্রণ রেখাকেই মেনে নেওয়া হয় আন্তর্জাতিক সীমান্ত হিসেবে৷

চুক্তির বিষয়
 কাশ্মীর সীমান্তে যাদের সৈনিক যে অবস্থান গ্রহণ করেছে সেই সেই দেশের সীমানা মানা হবে। এই সীমানাকে ভারত পাকিস্তান এল.ও.সি বা লাইন অব কন্ট্রোল মেনে নিল।
 শিমলা চুক্তির মাধ্যমে পাকিস্তানি ৯৩ হাজার বন্দী সেনাদের ভারত ছেড়ে দিল, এই শর্তে যে তাদের বিচার পাকিস্তান নিজেই করবে যারা পূর্বপাকিস্তান তথা বর্তমান বাংলাদেশে যুদ্ধকালীন অপরাধে জড়িত ছিল।
 পাকিস্তানের পশ্চিমাঞ্চলে ভারতীয় সৈনিক দ্বারা কব্জাকৃত সীমানা ভারত ছেড়ে দিল বিনা শর্তে।
 ভবিষ্যতে ভারত পাকিস্তান কোন সমস্যা সমাধানে তৃতীয় পক্ষের হস্তক্ষেপ কামনা থেকে দুই দেশই বিরত থাকবে।
 দুই দেশের সেনারা কোন ভাবেই এল.ও.সি সীমানা অতিক্রম করবেনা।
 সাধারণ জনগণের আসা যাওয়ার জন্য বর্ডার থাকবে যাতে করে দুই দেশের জনগণ আত্মীয় পরিজনের সাথে মিলিত হতে পারে।

তথ্যসূত্র 

ভারতের ইতিহাস
ভারত–পাকিস্তান যুদ্ধ
বাংলাদেশের ইতিহাস
১৯৭২-এ ভারত
১৯৭২-এ পাকিস্তান
১৯৭৪-এ ভারত
১৯৭৪-এ পাকিস্তান
শিমলা
আঞ্চলিক পরিবর্তন জড়িত চুক্তি
ভারতের চুক্তি
রালফ ওয়াল্ডো এমারসন

রালফ ওয়াল্ডো এমারসন (১৮০৩ - ১৮৮২) একজন আমেরিকান সাহিত্যক। তিনি মূলত ইউনিটারিয়ান রাজনীতিবিদ হিসেবে পরিচিত ও প্রতিষ্ঠিত হলেও পরে মন্ত্রিপরিষদের পদ ছেড়ে দিয়ে লেখালেখির মধ্যে নিয়োজিত হন। আমেরিকান ট্রান্সেন্ডেন্টাল আন্দোলনের অন্যতম উদ্যোক্তা এবং হার্ভার্ডের ডিভাইনিটি স্কুলের সাথে জড়িত ছিলেন।

১৮০৩-এ জন্ম
১৮৮২-এ মৃত্যু
মার্কিন সাহিত্যিক
সাংস্কৃতিক সমালোচক
সামাজিক সমালোচক
সামাজিক দার্শনিক
সামাজিক ভাষ্যকার
সামাজিক বিজ্ঞানের দার্শনিক
ইতিহাসের দার্শনিক
সংস্কৃতির দার্শনিক
ইংরেজ বংশোদ্ভূত মার্কিন ব্যক্তি
নব্য-বেদান্ত
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯শ শতাব্দীর মার্কিন দার্শনিক
১৯শ শতাব্দীর মার্কিন কবি
মার্কিন দিনলিপিকার
মার্কিন প্রাবন্ধিক
মার্কিন পুরুষ কবি
মার্কিন একত্ববাদী
হার্ভার্ড কলেজের প্রাক্তন শিক্ষার্থী
ব্যক্তিবাদ
প্রাকৃতিক দার্শনিক
সাহিত্যের দার্শনিক
ধর্মের দার্শনিক
তুরীয়বাদ
ল্য নুভেল অবজের্ভাতর

ল্য নুভেল অবজের্ভাতর (), সংক্ষেপে ল্য নুভেল অব্‌স (Le Nouvel Obs), একটি ফরাসি সাপ্তাহিক পত্রিকা। প্যারিস থেকে প্রকাশিত এই পত্রিকাটি পাঠকসংখ্যার ভিত্তিতে (৫ লক্ষেরও বেশি) সবচেয়ে গুরুত্বপূর্ণ ফরাসি সাপ্তাহিকী। ১৯৬৪ সাল থেকে পত্রিকাটি যাত্রা শুরু করে। এতে ফ্রান্সের রাজনৈতিক, অর্থনৈতিক ও সাংস্কৃতিক বিভিন্ন ইস্যু ছাড়াও ইউরোপ, মধ্যপ্রাচ্য এবং আফ্রিকার উপরেও বিশেষ নিবন্ধ প্রকাশ করা হয়। অনেকে এটিকে ফরাসি বুদ্ধিজীবীদের প্রতীকী ম্যাগাজিন হিসেবে উল্লেখ করেন।

তথ্যসূত্র 

ফরাসি সাপ্তাহিকী
ফরাসি ভাষার ম্যাগাজিন
ফরাসি সংবাদ ওয়েবসাইট
১৯৬৪-এ প্রতিষ্ঠিত ম্যাগাজিন
কোয়েল

কোয়েল (quail) বা বটেরা Galliformes (গ্যালিফর্মিস) বর্গের অন্তর্গত একদল মাঝারি আকারের ভূচর পাখি। দেখতে অনেকটা তিতিরের মত হলেও এরা আকারে অনেক ছোট।

পুরাতন বিশ্বের কোয়েলরা Phasianidae (ফ্যাজিয়ানিডি) গোত্রের অন্তর্গত আর নতুন বিশ্বের কোয়েলরা Odontophoridae (ওডোন্টোফোরিডি) গোত্রের অন্তর্গত। নাটাবটেররা দেখতে কোয়েলের মত হলেও এরা আসলে অন্য বর্গের অন্তর্ভুক্ত। কোয়েলদের সাথে তাদের সম্পর্ক বেশ দূরের। কিছু বড় জাতের কোয়েল বাণিজ্যিকভাবে মাংস ও ডিমের জন্য পালন করা হয় এবং কোয়েল পালন একটি লাভজনক ব্যবসা। শিকারযোগ্য পাখি হিসেবে কোয়েল যথেষ্ট পরিচিত। বুনো কোয়েল শিকার একটি জনপ্রিয় বিনোদনের উৎস।

নতুন বিশ্বের কোয়েল (Odontophoridae) 

 গণ Oreortyx
 পাহাড়ি বটেরা, Oreortyx pictus
 গণ Callipepla
 আঁশটে বটেরা, (commonly called Blue Quail) Callipepla squamata
 Elegant Quail, Callipepla douglasii
 ক্যালিফোর্নিয়া বটেরা, Callipepla californica
 গ্যাম্বলের বটেরা, Callipepla gambelii
 গণ Philortyx
 দাগি বটেরা, Philortyx fasciatus
 গণ Colinus
 উত্তুরে ববহোয়াইট, Colinus virginianus
 কালোগলা ববহোয়াইট, Colinus nigrogularis
 চিতিপেট ববহোয়াইট, Colinus leucopogon
 ঝুঁটিয়াল ববহোয়াইট, Colinus cristatus
 গণ Odontophorus
 মর্মর কাঠবটেরা, Odontophorus gujanensis
 চিতিপাখ কাঠবটেরা, Odontophorus capueira
 কালোকান কাঠবটেরা, Odontophorus melanotis
 লালকপালি কাঠবটেরা, Odontophorus erythrops
 †কালোকপালি কাঠবটেরা, Odontophorus atrifrons
 খয়েরি কাঠবটেরা, Odontophorus hyperythrus
 কালোপিঠ কাঠবটেরা, Odontophorus melanonotus
 বাদামিবুক কাঠবটেরা, Odontophorus speciosus
 Tacarcuna Wood Quail, Odontophorus dialeucos
 Gorgeted Wood Quail, Odontophorus strophium
 ভেনিজুয়েলান কাঠবটেরা, Odontophorus columbianus
 কালোবুক কাঠবটেরা, Odontophorus leucolaemus
 দাগিমুখ কাঠবটেরা, Odontophorus balliviani
 তারকা কাঠবটেরা, Odontophorus stellatus
 চিত্রা কাঠবটেরা, Odontophorus guttatus
 গণ Dactylortyx
 গায়ক বটেরা, Dactylortyx thoracicus
 গণ Cyrtonyx
 মন্তেসুমা বটেরা, Cyrtonyx montezumae
 Ocellated Quail, Cyrtonyx ocellatus
 গণ Rhynchortyx
 বাদামিমুখ বটেরা, Rhynchortyx চিঞ্চতুস
কোয়েল পাখির ৫ টি গুরুত্বপূর্ণ বিষয়

পুরাতন বিশ্বের কোয়েল (Phasianidae) 
 গণ Coturnix
 পাতি বটেরা, Coturnix coturnix
 জাপানি বটেরা, Coturnix japonica
 Stubble Quail, Coturnix pectoralis
 †নিউজিল্যান্ডের বটেরা, Coturnix novaezelandiae (extinct)
 চিনা বটেরা, Coturnix coromandelica
 হার্লেকিন বটেরা, Coturnix delegorguei
 †ক্যানারি দ্বীপের বটেরা, Coturnix gomerae (fossil)
 বাদামি বটেরা, Coturnix ypsilophora
 নীল বটেরা, Coturnix adansonii
 রাজ বটেরা, Coturnix chinensis
 গণ Anurophasis
 Snow Mountains Quail, Anurophasis monorthonyx
 গণ Perdicula
 বুনো গুন্দ্রী, Perdicula asiatica
 পাথুরে গুন্দ্রী, Perdicula argoondah
 রঙ্গিলা গুন্দ্রী, Perdicula erythrorhyncha
 কালো গুন্দ্রী, Perdicula manipurensis
 গণ Ophrysia
 হিমালয়ী বটেরা, Ophrysia superciliosa (সম্ভবত বিলুপ্ত)

তথ্যসূত্র

বহিঃসংযোগ

 

পোষা পাখি
শিকার পাখি
বাংলাদেশের গৃহপালিত পাখি
সাধারণ নাম অনুযায়ী পাখি
সিসিফাস-পুরাণ

মিথ অফ সিসিফাস, আলবের কাম্যু রচিত একটি দার্শনিক প্রবন্ধ। এটি প্রায় ১২০ পৃষ্ঠার এবং প্রথম প্রকাশিত হয়েছিলো ১৯৪২ সালে, ফ্রেঞ্চ ভাষায়, নাম ছিলো Le Mythe de Sisyph; প্রথম এর ইংরেজি অনুবাদ করেন জাস্টিন ও’ব্রায়েন, ১৯৫৫ সালে।

রচনাটিতে কামু মূলত তার এবসার্ড বিষয়ক দর্শনকে তুলে ধরেন: মানুষের নিরর্থক অর্থ খুঁজে বেড়ানোর প্রচেষ্টা, ঈশ্বরহীন দুর্বোধ্য পৃথিবীর একতা এবং স্বচ্ছতা এবং চিরকালীন সত্য কিংবা মূল্যবোধ- সমূহ। সত্যিকারের এবসার্ডের উপলব্ধির জন্য কি আত্মহত্যা জরুরি? কামু বলেছেনঃ “না। দরকার শুধু মাত্র বিদ্রোহের।” এরপর তিনি এবসার্ড জীবনের কিছু রূপরেখা দেখিয়েছেন। শেষ অধ্যায়টিতে তিনি মানুষের জীবনের অদ্ভুতত্ব (এবসার্ডিটি) -এর তুলনা করেছেন সিসিফাসের অবস্থার সাথে। গ্রিক পুরাণে দেবতাদের দ্বারা অভিশপ্ত চরিত্র সিসিফাস, যাকে একটা পাথরকে গড়িয়ে গড়িয়ে পাহাড়ের চূড়ায় নিয়ে যেতে হয় যেখানে থেকে ওটা নিজের ভারে আপনা থেকেই আবার গড়িয়ে পড়ে যায়। সিসিফাসকে এই কাজ করে যেতে হয় অনন্তকাল ধরে।রচনাটির শেষাংশ ছিলো এমন, “ এই পরিশ্রম নিজেই... যথেষ্ট কারো হৃদয়কে ভরে তুলতে। যে কেউই সিসিফাসকে সুখী হিসেবে কল্পনা করবে।”

কামুর এই লেখার সাথে তার আরো কিছু লেখার সম্পর্ক খুঁজে পাওয়া যায়। এর মধ্যে উল্লেখযোগ্য হচ্ছে, উপন্যাস “দ্য আউটসাইডার” (১৯৪২), নাটক “ক্যালিগুলা” (১৯৪৫), এবং বিশেষ করে তার প্রবন্ধ “দ্য রেবেল” (১৯৫১)।

গ্রিক পুরাণ
এদিসিওঁ গায়িমারের বই
সিসিফাস

গ্রিক পুরাণে দেবতাদের দ্বারা অভিশপ্ত চরিত্র সিসিফাস, যাকে একটা পাথরকে গড়িয়ে গড়িয়ে পাহাড়ের চূড়ায় নিয়ে যেতে হয় যেখানে থেকে ওটা নিজের ভারে আপনা থেকেই আবার গড়িয়ে পড়ে যায়। সিসিফাসকে এই কাজ করে যেতে হয় অনন্তকাল ধরে। এর চেয়ে ভয়ঙ্কর কোনো শাস্তি আর হয় না। ধারণা করা হয় সিসিফাস ডাকাতি করত। সিসিফাস করিন্থের রাজা ছিলেন, এরকম ধারণাও বিদ্যমান।

গ্রিক পুরাণ
গ্রিক পুরাণের রাজা
স্প্রেডশিট

স্প্রেডশিট ()  স্প্রেডশিট এর আভিধানিক অর্থ হল ছড়ানো বড় মাপের কাগজ। ব্যবসায় প্রতিষ্ঠান আর্থিক হিসাব সংরক্ষণের জন্য এ ধরনের কাগজ ব্যবহার করা হয়। এ কাগজের ছক করে (রো ও কলাম) একটি ব্যবসায় প্রতিষ্ঠান পূর্ণাঙ্গ আর্থিক চিত্র তুলে ধরা যায়। বর্তমানে কাগজের স্প্রেডশিটের স্থান দখল করেছে সফটওয়্যার নির্ভর স্প্রেডশিট প্রোগ্রাম। মূলত স্প্রেডশিট হচ্ছে কম্পিউটার প্রগ্রাম যা কাগজের ওয়ার্কশিটের নকল বা সিমুলেশন। স্প্রেডশিট প্রোগ্রামে টেবিল বা সারণি আকারে তথ্য সন্নিবেশ ও উপস্থাপন এবং এগুলির উপর গাণিতিক বিভিন্ন অপারেশন প্রয়োগ ও বিশ্লেষণের ব্যবস্থা থাকে। স্প্রেডশিট ব্যবহারের সুবিধা সমূহ- সূত্র ব্যবহারের সুযোগ থাকায়়় অনেক বেশি উপাত্ত নিয়ে কাজ করা যায়। আকর্ষণীয়়়  গ্রাফ, চার্ট ব্যবহার করে উপাত্ত উপস্থাপন করা যায়।

প্রথম উদ্ভাবন ও জনপ্রিয় কিছু সফটওয়্যার 

সত্তর দশকের শেষের দিকে অ্যাপল কোম্পানি সর্বপ্রথম "ভিসিক্যালক" স্প্রেডশিট সফটওয়্যার উদ্ভাবন করে। এছাড়া রয়েছে মাইক্রোসফট এক্সেল, অ্যাপল নাম্বার্স, ওপেন অফিস, অর্গ ক্যাল্ক, নিউমেরিক, Quatropro, মাল্টিপ্ল্যান, সুপার ক্যাল্ক, লোটাস ১২৩ ইত্যাদি। এগুলোর মধ্যে সবচেয়ে জনপ্রিয় ও বহুুুল ব্যবহৃত হচ্ছে মাইক্রোসফট এক্সেল।

সফটওয়্যার
মার্কিন উদ্ভাবন
অবলোকিতেশ্বর

বৌদ্ধধর্মে অবলোকিতেশ্বর (আক্ষরিক অর্থে "যে প্রভু নিম্নে অবলোকন করেন", আধ্বব: ), যিনি লোকেশ্বর ("জগতের প্রভু") ও চেনরেজিগ (তিব্বতি ভাষায়) নামেও পরিচিত, হলেন মহাকরুণার সঙ্গে সম্পর্কিত দশম ভূমির এক বোধিসত্ত্ব। তাঁকে প্রায়শই অমিতাভ বুদ্ধের সঙ্গে যুক্ত করা হয়। অবলোকিতেশ্বরের অসংখ্য রূপভেদ রয়েছে; তাঁকে বিভিন্ন রূপে ও শৈলীতে চিত্রিত করা হয়। এমনকি কোনো কোনো ধর্মগ্রন্থে তাঁকে বিষ্ণু, শিব, সরস্বতী, ব্রহ্মা প্রমুখ সকল হিন্দু দেবদেবীর উৎস মনে করা হয়।

ভারতে অবলোকিতেশ্বরকে পুরুষ রূপে চিত্রিত করা হলেও, পূর্ব এশীয় বৌদ্ধধর্মে তাঁকে প্রায়শই এক নারী চরিত্র রূপে দেখানো হয়ে থাকে। এই অঞ্চলে চীনা, জাপানি, কোরীয় ও ভিয়েতনামি ভাষায় তাঁর নাম যথাক্রমে কুয়ানিন, কাননোন, গোয়ানেউম ও কুয়ান আম। পূর্ব এশীয় ধর্মসমূহে, বিশেষত চীনা লোকধর্মে ও দাওবাদেও কুয়ানিন এক গুরুত্বপূর্ণ চরিত্র।

অবলোকিতেশ্বর তাঁর জনপ্রিয় ওঁ মণিপদ্মে হূঁ মন্ত্রটির জন্যও পরিচিত। মন্ত্রটি তিব্বতি বৌদ্ধধর্মে সর্বাপেক্ষা জনপ্রিয় মন্ত্র।

চিত্রশালা

আরও দেখুন 
 বিরূপাক্ষ মন্দির, হাম্পি
 কুয়ানিন
 ঈশ্বর
 শুদ্ধভূমি বৌদ্ধধর্ম
 উষ্ণীষসিতাতাপত্র
 বিষ্ণু
 দলাই লামা
 ফা ত্রেলগেন চাংচুপ সেম্পা

তথ্যসূত্র

উৎসসূত্র 
 
 
  ill. colour

বহিঃসংযোগ 

 The Origin of Avalokiteshvara of Potala
 An Explanation of the Name Avalokiteshvara
 The Bodhisattva of Compassion and Spiritual Emanation of Amitabha – from Buddhanature.com
 Depictions at the Bayon in Cambodia of Avalokiteshvara as the Khmer King Jayavarman VII
 Mantra Avalokitesvara
 Avalokiteshvara at Britannica.com
 Chenrezig Tibetan Buddhist Center of Philadelphia

 
বোধিসত্ত্ব
বৌদ্ধ তন্ত্র
যিদম্‌
বোধিসত্ত্ব

বোধিসত্ত্ব শব্দটির আক্ষরিক অর্থ হচ্ছে, বুদ্ধত্ব (শাশ্বত জ্ঞান) প্রাপ্তিই যাঁর ভবিতব্য অর্থাৎ যিনি বোধিলাভ করার জন্যই জগতে আবির্ভূত হয়েছেন। বৌদ্ধ ধর্মের বিভিন্ন শাখায় বোধিসত্ত্বের বহুবিধ ব্যাখ্যা থাকলেও মহাযান বৌদ্ধধর্ম মতে বোধিসত্ত্ব হলেন তিনিই যিনি জগতের কল্যাণার্থ স্বয়ং নির্বাণলাভ থেকে বিরত থাকেন এবং বিশ্বের সকল জীবের মুক্তিলাভের উপায় করেন।

থেরবাদ বৌদ্ধধর্ম 

ত্রিপিটকে পালি ভাষায় বোধিসত্ত্ব শব্দটির প্রথম ব্যবহার করেছিলেন শাক্যমুনি বুদ্ধ। বোধিসত্ত্ব শব্দটি দ্বারা তিনি তার পূর্বজন্মের অবস্থা থেকে বোধিলাভ করার পূর্ববর্তী সময় পর্যন্ত তার জীবনকে বুঝিয়েছিলেন। বিভিন্ন সময়ে বিভিন্নভাবে তার পূর্বজন্মের কাহিনি ব্যক্ত করতে গিয়ে গৌতম বুদ্ধ বোধিসত্ত্ব শব্দটির প্রয়োগ করেছেন। অর্থাৎ এখান থেকে অনুধাবন করা যায় যে বোধিসত্ত্ব হলেন তিনিই যাঁর জীবনের একমাত্র ব্রতই হল বোধিলাভ। বুদ্ধের বোধিসত্ত্বাবস্থার এই সকল কাহিনি বর্ণিত হয়েছে জাতকে। অপরদিকে ত্রিপিটকে মৈত্রেয় বুদ্ধ (পালি: মেত্তেয়) কিন্তু কোন বোধিসত্ত্ব হিসেবে বর্ণিত হননি। মৈত্রেয় হলেন একজন বুদ্ধত্বপ্রাপ্ত সম্পূর্ণ বুদ্ধ। অর্থাৎ থেরবাদ মতানুসারে তিনিই বোধিসত্ত্ব যিনি মোক্ষলাভের পথে অগ্রসর হয়েছেন। এতদ্ব্যতীত থেরবাদ বৌদ্ধধর্মে আরও দ্বিবিধ বোধিসত্ত্বের উল্লেখ আছে যথা, প্রত্যেকবোধিসত্ত্ব অর্থাৎ যিনি প্রত্যেকবুদ্ধত্ব লাভ করবেন, এবং সর্বকবোধিসত্ত্ব অর্থাৎ যিনি বুদ্ধের একজন অনুগামী হিসেবে বুদ্ধত্বলাভ করবেন।

মহাযান বৌদ্ধধর্ম 
মহাযান বৌদ্ধধর্মানুসারে একজন বোধিসত্ত্ব হলেন তিনিই যিনি বুদ্ধত্বলাভের প্রায় প্রতিটি স্তরই উত্তীর্ণ হয়েছেন। তিনি স্বয়ং পরম জ্ঞান লাভ করেছেন এবং সেই শাশ্বত বোধের আলোকে প্রতিটি জীবকে আলোকিত করছেন ও তাদের রক্ষার্থে জীবন উৎসর্গ করেছেন।

চিত্রপ্রদর্শনী 

বৌদ্ধধর্ম
বোধিসত্ত্ব
বৌদ্ধ দার্শনিক ধারণা
বৌদ্ধ উপাধি
মঞ্জুশ্রী

মঞ্জুশ্রী হলেন বৌদ্ধধর্মের মহাযান এবং বজ্রযান শাখায় পূজিত এক বোধিসত্ত্ব। ইনি প্রজ্ঞা অর্থাৎ জ্ঞানের স্বরূপ। ইনি স্বয়ং শাশ্বত বুদ্ধত্বের আধার এবং বজ্রযান বৌদ্ধধর্মে ইনিই তান্ত্রিকগণের ধ্যানমূর্তি। ঐতিহাসিকভাবে মহাযান মতানুসারে মঞ্জুশ্রী ছিলেন শাক্যমুনির একজন শিষ্য কিন্তু কোন পালি গ্রন্থই এই তথ্যের সাক্ষ্য বহন করেনা।

বৌদ্ধধর্ম
মঞ্জুশ্রী
বোধিসত্ত্ব
আর-রুব' আল-খালি

আর-রুব' আল-খালি (;;, "খালি এলাকা") বিশ্বের বৃহত্তম বালুময় মরুভূমিগুলির একটি। এটি আরব উপদ্বীপের দক্ষিণ তৃতীয়াংশে অবস্থিত। দক্ষিণ সৌদি আরব, ওমান, সংযুক্ত আরব আমিরাত ও ইয়েমেনের অংশবিশেষ এই মরুভূমিতে পড়েছে।  মরুভূমিটির আয়তন ৬,৫০,০০০ বর্গকিলোমিটার, যা বাংলাদেশের আয়তনের প্রায় সাড়ে চার গুণ। অত্যন্ত উত্তপ্ত ও বসবাসের অযোগ্য এই মরুভূমিতে কোন লোক বাস করে না। এমনকি দুঃসাহসী আরব বেদুইনরাও কেবল এর প্রান্তসীমাতেই বিচরণ করে থাকে। বিংশ শতাব্দীর মাঝমাঝি পশ্চিমা অভিযাত্রীরা মরুভূমিটি ঘুরে দেখতে শুরু করেন। এখানে তাপমাত্রা দুপুরের দিকে ৫৫ ডিগ্রী সেলসিয়াস ছাড়িয়ে যায়, আর এখানকার বালিয়াড়িগুলি ৩০০ মিটারেরও বেশি উঁচু হতে পারে। সম্ভবত গোটা পৃথিবীতেই এটি জীবনের জন্য সবচেয়ে প্রতিকূল অঞ্চল। কিন্তু তা সত্ত্বেও পুরো মরুভূমি জুড়েই বিভিন্ন ধরনের স্থানীয় উদ্ভিদ ও পশুপাখির দেখা মেলে, যা বিজ্ঞানীদের জন্য একটি বিস্ময়ের বিষয়।

আর-রুব' আল-খালি বসবাসের অযোগ্য হলেও অর্থনৈতিক দিক থেকে অত্যন্ত গুরুত্বপূর্ণ, কেন না এর তলদেশেই বিশ্বের ২য় বৃহত্তম খনিজ তেলের মজুদ অবস্থিত।

ওমান ও সৌদি আরবের মধ্যে একটি রাস্তা, যা খালি কোয়ার্টারের মধ্য দিয়ে গেছে, ২০২১ সালের সেপ্টেম্বরে এই রাস্তার কাজ সম্পন্ন হয়।

তথ্যসূত্র 

আরব উপদ্বীপ
সৌদি আরবের মরুভূমি
ওঁ মণিপদ্মে হূঁ

ওঁ মণিপদ্মে হুঁ (দেবনাগরী : ॐ मणि पद्मे हूँ, ) হল পরম করুণাময় অবলোকিতেশ্বরের উদ্দেশ্যে উচ্চারিত পবিত্র মন্ত্র। এই মন্ত্র তিব্বতি মহাযান বৌদ্ধধর্মে সর্বাপেক্ষা পবিত্রতর মন্ত্র হিসেবে গণ্য হয়। সাধারণত চতুর্ভূজ অবলোকিতেশ্বরের উদ্দেশ্যেই নিবেদিত হয়ে থাকে এই মহামন্ত্র। তিব্বতি বৌদ্ধধর্মের বিশ্বাসানুসারে দলাই লামা হলেন স্বয়ং অবলোকিতেশ্বরের অবতার। তাই তিব্বতের মহাযান বৌদ্ধধর্মাবলম্বীগণ অবলোকিতেশ্বর জ্ঞানে দলাই লামাকেই উৎসর্গ করে থাকে এই মন্ত্র। তিব্বতে অবস্থিত প্রতিটি পর্বতের গাত্রে খোদাই করে এই মন্ত্র লিখিত হয়। এতদ্ব্যতীত ছোট ছোট চিরকুটে অসংখ্যবার এই মন্ত্র লিখে তা প্রার্থনা চক্রের মধ্যে ভরে দেওয়া তিব্বতের চিরন্তন ঐতিহ্য।

বৌদ্ধ মন্ত্র
সংস্কৃত শব্দ ও শব্দবন্ধ
ওঁ মন্ত্র
সংস্কৃত শব্দ ও বাক্যাংশ
গুয়াইয়ানা উচ্চভূমি

গুয়াইয়ানা উচ্চভূমি (স্পেনীয় ভাষা: Guayana) দক্ষিণ আমেরিকার উত্তরাংশে অবস্থিত প্রাচীন শিলা নিয়ে গঠিত একটি উচ্চভূমি অঞ্চল। এটি পশ্চিম প্রান্তে পূর্ব কলম্বিয়া থেকে শুরু হয়ে দক্ষিণ ভেনেজুয়েলা, উত্তর ব্রাজিল, গায়ানা ও সুরিনাম হয়ে পূর্বে ফরাসি গায়ানাতে গিয়ে শেষ হয়েছে। এই অঞ্চলে ভারী বৃষ্টিপাত হয় এবং এটি গহীন অরণ্যে আবৃত। এখানকার বিভিন্ন প্রজাতির বন্যপ্রাণী, বিশেষ করে পাখি, দেখতে পাওয়া যায়। ২,৮৭৫ মিটার উঁচু রোরাইমা পর্বত এখানকার সর্বোচ্চ বিন্দু। বিশ্বের উচ্চতম জলপ্রপাত অ্যাঞ্জেল জলপ্রপাতও (৯৭৯ মিটার) এই গুয়াইয়ানা উচ্চভূমিতে অবস্থিত। এই অঞ্চলে সোনা, হীরা, বক্সাইট ও লৌহ আকরিকের খনি আছে।

দক্ষিণ আমেরিকার অঞ্চল
দক্ষিণ আমেরিকার পর্বত
গায়ানার ভূগোল
গায়ানার ভূমিরূপ
ভেনেজুয়েলার ভূমিরূপ
পানি সম্পদ

পানি সম্পদ বা জল সম্পদ হল পানির সেই সমস্ত উৎসসমূহ যেগুলি মানুষের নিয়মিত ব্যবহারের জন্য অতিপ্রয়োজনীয়। কৃষি, শিল্প, গার্হস্থ্য ব্যবহার এবং পরিবেশ রক্ষণাবেক্ষণসহ মনুষ্যজীবনের সর্বক্ষেত্রেই পানির ব্যবহার অপরিহার্য। এবং এইসকল কাজে ব্যবহারের ক্ষেত্রে যেটি অত্যাবশ্যক সেটি হল পরিশোধিত বিশুদ্ধ পানি। পৃথিবীতে লভ্য পানির প্রায় ৯৭.৫% হল লবণাক্ত এবং বাকি মাত্র ২.৫% বিশুদ্ধ। এই স্বল্পপরিমাণ শুদ্ধ পানির আবার দুই-তৃতীয়াংশই কঠিন অবস্থায় অর্থাৎ তুষার, হিমশৈল, ইত্যাদি রূপে বিদ্যমান। অবশিষ্ট তরল পানির অধিকাংশই ভূগর্ভস্থ এবং অতি অল্পপরিমাণ পানি ভূপৃষ্ঠস্থ জলাশয়ে লভ্য।

বিশুদ্ধ পানির উৎসসমূহ

ভূপৃষ্ঠস্থ পানি 

ভূপৃষ্ঠস্থ পানি হল পানির সেই সমস্ত উৎস যেগুলি প্রাকৃতিকভাবে পৃথিবীর বুকে জলাশয়রূপে বিদ্যমান। অর্থাৎ খাল, বিল, নদী, সমুদ্র, পুকুর, হ্রদ, ইত্যাদি সকল জলাশয়ই ভূপৃষ্ঠস্থ পানির অন্তর্গত।

ইহা পাথরের ফাকে ফাকে অথবা ভূপৃষ্ঠের ঠিক নিচের স্তরে পাওয়া যায়।

কৃত্রিম উপায়ে পানি পরিশোধন

কঠিন অবস্থায় পানি

পরিশুদ্ধ পানির ব্যবহার

কৃষি

শিল্প

গার্হস্থ্য ব্যবহার 
১)পান করতে পানির ব্যবহার: মানুষের দেহ শতকরা ৯০ ভাগ পানি দ্বারা গঠিত। হাড় ব্যতিত শরীরের সকল অংশ পানি দিয়ে তৈরি। তাই মানবদেহে পানির প্রয়োজনীয়তা অপরিসীম। তাই প্রত্যেককে দৈনিক ৩থেকে৪ লিটার পানি পান করতে হয়। সুতরাং মানবজীবন ঠিকিয়ে রাখতে হলে বিশুদ্ধ পানীয় জলের ব্যবহার করতে হবে।
২) দেহকে পরিশুদ্ধ করতে পানির ব্যবহার: স্বামী-স্ত্রী দৈহিক মিলনের পর গোসল অতি দরকার। তা ইসলামের পরিভাষায় ফরজ গোসল বলে। 
৩)ইবাদতের পূর্বে পানির ব্যবহার :
পবিত্রতার জন্য আমরা অযু করে থাকি। নামাজ পড়তে, কুরআন পড়তে,আল্লাহর ঘর মসজিদে ঢুকার আগে ইত্যাদি।
৪) রান্নার কাজে : পৃথিবীতে জন্মের পর থেকেই খাওয়া যে শুরু করেছি আমৃত্যু খেতে হবে। অন্যান্য জীবজন্তুর মত আমরা কাঁচা খেতে  পারিনা। তাই রান্না করে খেতে হয়। আমরা যা পাক করি তা ধুতে হয়। ধুতে বা পরিষ্কার করতে পানির প্রয়োজন। সবজি বা মাছ- মাংস যা পাককরি তাতে জুল দিতে হয়। তাই রান্নার কাজে পানির ব্যবহার অপরিসীম।
৪) পায়খানা প্রস্রাব করতে পানির ব্যবহার :

পরিবেশ রক্ষণাবেক্ষণ

পাদটীকা 

পানি
জলবিজ্ঞান
জলজ বাস্তুসংস্থান
সেচ
পানি ও পরিবেশ
পানি ব্যবস্থাপনা
পানি সরবরাহ
জল সম্পদ ব্যবস্থাপনা
প্রাকৃতিক সম্পদ
পয়ঃনিষ্কাশন
হুইল চেয়ার (১৯৯৪-এর চলচ্চিত্র)

হুইল চেয়ার তপন সিংহের পরিচালিত একটি বাংলা ছবি। ছবিটি ১৯৯৪ সালে মুক্তি পায়।

কাহিনী

অভিনয় 
সৌমিত্র চট্টোপাধ্যায়, অর্জুন চক্রবর্তী, রুমা গুহঠাকুরতা, লাবণী সরকার, রজতাভ দত্ত, মনোজ মিত্র।

তথ্যসূত্র 

আইএমডিবিতে হুইল চেয়ার

ভারতীয় চলচ্চিত্র
বাংলা ভাষার চলচ্চিত্র
১৯৯৪-এর চলচ্চিত্র
আতঙ্ক (১৯৮৬-এর চলচ্চিত্র)

আতঙ্ক তপন সিংহ পরিচালিত একটি ভারতীয় বাংলা চলচ্চিত্র । চলচ্চিত্রটি ১৯৮৬ খ্রিষ্টাব্দে মুক্তি পেয়েছিল ।

তথ্যসূত্র 

গোমোলো ডট ইনে আতঙ্ক

ভারতীয় চলচ্চিত্র
বাংলা ভাষার চলচ্চিত্র
১৯৮৬-এর চলচ্চিত্র
দৃষ্টিদান

দৃষ্টিদান রবিঠাকুরের কাহিনীতে  নীতীন বসু পরিচালিত একটি ভারতীয় বাংলা চলচ্চিত্র। এর একটি চরিত্রে অভিনয় করেছেন উত্তম কুমার। নায়ক অসিত বরনের ছেলেবেলার রোল এ। তবে প্রচার পুস্তিকায় তিনি বাদ। এতে উত্তম কুমার দুঃখ পেয়ে ছিলেন। নায়িকা সুনন্দা। তিনিই প্রযোজিকা।

কাহিনী সংক্ষেপ

অভিনয়ে

 অসিতবরণ
 সুনন্দা ব্যানার্জী
 কৃষ্ণচন্দ্র দে
 ছবি বিশ্বাস
 উত্তম কুমার
 সন্ধ্যারানী

তথ্যসূত্র

বহিঃসংযোগ

বাংলা ভাষার চলচ্চিত্র
ভারতীয় চলচ্চিত্র
১৯৪৮-এর চলচ্চিত্র
১৯৪০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
ভারতীয় সাদাকালো চলচ্চিত্র
কামনা (চলচ্চিত্র)

নব্যেন্দু সুন্দর পরিচালিত ভারতীয় বাংলা চলচ্চিত্র। এর প্রধান চরিত্রে অভিনয় করেছেন মহানায়ক উত্তম কুমার ও ছবি রায়।

কাহিনী সংক্ষেপ

অভিনয়ে
 উত্তম কুমার
 ছাবি রায়
 তুলসী চক্রবর্তী
 জহর গাঙ্গুলী
 যমুনা সিনহা
 অমর চৌধরী
 রাজলক্ষী দেবী
 আশু বোস
 প্রীতি মজুমদার
 ফানি রায়

বাংলা ভাষার চলচ্চিত্র
ভারতীয় চলচ্চিত্র
১৯৪৯-এর চলচ্চিত্র
১৯৪০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
ভারতীয় সাদাকালো চলচ্চিত্র